**Fadd Nagyközség Önkormányzata képviselő-testületének 1/2020. (I. 22.) önkormányzati rendelete**

**a fás szárú növények védelméről**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében, valamint a környezet védelmének általános szabályairól szóló 1995. évi LIII. törvény 48. § (2) bekezdésében kapott felhatalmazás alapján, valamint Magyarország Alaptörvényének 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában és a környezet védelmének általános szabályairól szóló 1995. évi LIII. törvény 46. § (1) bekezdés c) pontjában meghatározott feladatkörében eljárva, a Tolna Megyei Önkormányzat és a Tolna Megyei Kormányhivatal Szekszárdi Járási Hivatal Agrárügyi és Környezetvédelmi Főosztály Környezetvédelmi és Természetvédelmi Osztálya véleményének kikérésével a következőket rendeli el:

***I. Fejezet***

***Általános és értelmező rendelkezések***

**1. A rendelet hatálya**

**1. §**

(1) A rendelet hatálya kiterjed - a (2) bekezdésben foglalt kivétellel – Fadd nagyközség közigazgatási területén a közterületen lévő fás szárú növényállományra, valamint annak tulajdonosára, üzemeltetőjére, bérlőjére, haszonélvezőjére, használójára (a továbbiakban együtt: használó).

(2) A rendelet hatálya nem terjed ki:

a) az erdőről, az erdő védelméről és az erdőgazdálkodásról szóló törvény hatálya alá tartozó erdőterületnek, fásított területnek tekintendő földrészletekre,

b) a szaporítóanyag termelését szolgáló csemetekertekre, faiskolákra,

c) a természetvédelmi oltalom alatt álló területekre,

d) az európai közösségi jelentőségű természetvédelmi rendeltetésű területekről szóló jogszabály hatálya alá tartozó területekre,

e) a fás szárú ültetvényekről szóló kormányrendeletben szerint, továbbá az energetikai célból termesztett, fás szárú növényekből álló, külön jogszabály szerint létesített ültetvényekre,

f) a külön törvény hatálya alá tartozó fás szárú növényekre,

g) a szennyvíz, szennyvíziszap és hígtrágya elhelyezésére, hasznosítására szolgáló fával borított területekre,

h) azon területekre, ahol a fásítást egyéb jogszabályok szabályozzák.

**2. Értelmező rendelkezések**

**2. §**

E rendelet alkalmazásában:

a) csonkolás: fás szárú növény olyan mértékű visszavágása, metszése, csonkítása, amely a fás szárú növény további növekedését visszafordíthatatlanul megakadályozza, vagy ellehetetleníti a fajra jellemző habitus kialakulását,

b) fás szárú növény: a fa és a cserje

c) fás szárú növény átültetése: fás szárú növény gyökerestül történő kiemelése és földlabdával történő áttelepítése,

d) törzsátmérő: a törzs földfelszíntől számított 1 m magasságban mért átmérője centiméterben számolva,

e) törzskörméret: a törzs földfelszíntől számított 1 m magasságban mért kerülete centiméterben számolva,

f) ültetési időszak: a lombhullás és a rügyfakadás közötti időszak.

***II. Fejezet***

***Eljárási szabályok***

**3. Közterületi ingatlanon történő fás szárú növények ültetése, fenntartása és kezelése**

**3. §**

(1) Közterületen fás szárú növényt ültetni kérelemre, előzetes írásbeli engedéllyel, az ültetési időszakban lehet.

(2) Inváziós fás szárú növényt telepíteni nem lehet.

(3) Telepíteni őshonos fás szárú növényfajtákat lehet.

(4) A fás szárú növények közterületen történő telepítése során az egységes, rendezett településkép kialakítása érdekében alkalmazkodni kell a már meglévő növényzethez és a környezeti adottságokhoz.

(5) Kúszó, kapaszkodó fás szárú növény csak a használó saját tulajdonában lévő kerítésre, ingatlanra vagy növényre futtatható fel.

(6) A közterületen ültetett fás szárú növény fenntartásáról, kezeléséről a használó köteles gondoskodni.

(7) A telepítés, valamint a fenntartás és kezelés költségei a használót terhelik.

**4. §**

(1) Fás szárú növények legkisebb ültetési (telepítési) távolsága közterületen:

1. Gázvezeték legközelebbi pontjától a fás szárú növény tengelyéig 2,0 m
2. egyéb (víz, szennyvíz, csapadékvíz, elektromos,

gyengeáramú) vezeték legközelebbi pontjától,

 csapadékvíz elvezető árok szélétől a fás szárú növény tengelyéig 1,0 m

1. telekhatártól, ha nincs csapadékvíz elvezető árok

ca) kiskoronájú fa, cserje 2,0 m

cb) középkoronájú fa 3,0 m

cc) nagykoronájú fa 3,5 m

(2) Fás szárú növények közötti ültetési távolság alacsony (5 m-nél magasabbra nem nővő) növekedésű fás szárú növény esetén 5,0 – 6,0 méter, magas (5 méternél magasabbra nővő) fás szárú növény esetén 6,0 -10,0 méter.

(3) Utcai légvezetékek alá, valamint a légvezetékektől számított 4 méter távolságban 3
méternél magasabbra nővő fás szárú növény nem ültethető.

1. Fás szárú növény telepítésekor be kell tartani a közúti közlekedésről szóló törvényben meghatározott távolságokat is.
2. A növényültetés a közterület-használatot nem zavarhatja.
3. Növényültetésnél az utcafronton a meglévő, vagy tervezett járda helyét biztosítani kell.
4. A telepített növényzet a gyalogos, valamint a közúti közlekedés biztonságát nem veszélyeztetheti.

**5. §**

(1) Az építési munkák környezetében a megmaradó, a földmunkák 0-4 méteres sávjába eső fás szárú növények védelmét a helyszínen kalodázással kell megoldani. A fás szárú növény védelmére a kivitelező köteles.

(2) A fás szárú növény törzsétől számított 1 méteren belül, védett fás szárú növény esetén a lombkorona szélességében földmunkagéppel munkát végezni nem lehet, csak kézi földmunka végezhető.

**4. Közterületi ingatlanon lévő fás szárú növény gallyazása, csonkítása, visszavágása, átültetése**

**6. §**

(1) Közterületen lévő fákat gallyazni, csonkolni, visszavágni, átültetni csak kérelemre, előzetes írásbeli engedéllyel lehet.

(2) Átültetés legfeljebb 20/25 cm törzskörméretű fás szárú növény esetén engedélyezhető.

**5. Az engedélyezés szabályai**

**7. §**

1. Fás szárú növény ültetése, gallyazása, csonkítása, visszavágása, átültetése iránti kérelmet a polgármester, a több, mint 10 fát érintő kérelmet Fadd Nagyközség Önkormányzat Képviselő-testületének Pénzügyi és Jogi Bizottsága bírálja el.
2. Fás szárú növény ültetése, gallyazása, csonkítása, visszavágása, átültetése iránti kérelmet az 1. melléklete szerinti formanyomtatványon kell benyújtani.
3. Az engedély a kiállítását követő 6 hónapig érvényes.

(4) Aki fás szárú növényt engedély nélkül ültet, gallyaz, csonkít, visszavág, átültet, továbbá aki fenntartási, kezelési kötelezettségének nem tesz eleget, 150.000 forintig terjedő közigazgatási bírsággal sújtható. A közigazgatási bírság kiszabására a polgármester jogosult.

**6. A kompenzáció**

**8. §**

1. A fás szárú növények védelméről szóló 346/2008. (XII. 30.) Korm. rendelet a továbbiakban: Korm. rendelet) 8. § (4) bekezdése szerinti esetben a pótlásra kötelezettnek a pótlási kötelezettséget pénzben kell teljesítenie.
2. A pénzbeli megváltást az engedélyben kell elrendelni.
3. Pénzbeli megváltás kizárólag akkor állapítható meg, ha a pótlási köztelezettség közterületen túltelepítés miatt nem teljesíthető.
4. A túltelepítés elkerülése érdekében a pótlási kötelezettség úgy is teljesíthető, hogy a pótlásra előírt fás szárú növény darabszámának egy része a kivágással érintett vagy más erre kijelölt közterületen elültetésre kerül, a fennmaradó törzskerület alapján számított pótlási kötelezettség pedig pénzben kerül megváltásra.
5. A pénzbeli megváltás összege törzskerületi centiméterenként bruttó 700 Ft, de legalább bruttó 15.000 Ft. A kompenzáció összegét az erről szóló határozat jogerőre emelkedését követő 15 napon belül Fadd Nagyközség Önkormányzatának 11746005-15414131 számú számlájára „pótlasi kötelezettség kompenzációja” jogcímen kell befizetni.

(6) A befolyt kompenzáció teljes összegét fás szárú növények pótlására, telepítésére, fenntartására, közterület-fenntartásra kell fordítani.

***III. Fejezet***

***Vegyes és záró rendelkezések***

**9. §**

(1) Az e rendelet hatálya alá tartozó eljárások során az általános közigazgatási rendtartásról szóló 2016. évi CL. törvény, a közigazgatási bírság kiszabása során a közigazgatási szabályszegések szankcióiról szóló 2017. évi CXXV. törvény rendelkezéseit kell alkalmazni.

(2) E rendeletben nem szabályozott kérdésekben a Korm. rendeletet kell alkalmazni.

(3) Ez a rendelet a kihirdetését követő napon lép hatályba.

 **Fülöp János Dr. Percsi Elvira**

 **polgármester jegyző**

*Záradék:*

E rendelet 2020. január hó 22. napján a helyben szokásos módon kihirdetésre került.

 Dr. Percsi Elvira

 jegyző

*1. melléklet az 1/2020. (I. 22.) önkormányzati rendelethez*

|  |  |
| --- | --- |
|  **Illeték\*** |  |

**Fás szárú növények ültetése/gallyazása/csonkolása/erőteljes metszése/átültetése\*\***

**iránti kérelem közterületen**

|  |  |
| --- | --- |
|  Kérelmező neve:címe:levelezési címe: |  |
|  Telefonszáma: |  |
|  E-mail címe: |  |

A kérelem tárgyát képező fás szárú növény:

|  |  |  |
| --- | --- | --- |
|  Faj/fajta |  Törzskörméret (cm)\*\*\* |  Darabszám |
|  1. |  |  |
|  2. |  |  |
|  3. |  |  |

A kérelmezett fás szárú növény ültetésének/gallyazásának/csonkolásának/erőteljes metszésének/átültetésének helyszíne:

|  |  |
| --- | --- |
| Fadd, .................................út/utca/...... ......(házszám/helyrajzi szám) előtti, Fadd, belterület …..…… helyrajzi számú közterület \*\*\*\*Fadd, .................................út/utca/...... ......(házszám/helyrajzi szám) elől, Fadd, belterület …..…… helyrajzi számú közterületről a Fadd, .................................út/utca/...... ......(házszám/helyrajzi szám) elé, a Fadd, belterület …..…… helyrajzi számú közterületre |  |
| Vázlatos ábra a tervezett tevékenységről (hol történik/honnan hová történik az átültetés): |  |
| A tervezett tevékenység indoka: |  |
|  |  |
| Fadd, 20..… év ……………..….. hó …... nap |  ........................................................................ kérelmező |  |
| \* Az illetékekről szóló 1990. évi XCIII. törvény alapján az elsőfokú közigazgatási hatósági eljárásért 3000 Ft illetéket kell fizetni (általános tételű eljárási illeték), melyet elektronikus fizetési és elszámolási rendszeren keresztül vagy készpénz-átutalási megbízáson vagy átutalással a Fadd Polgármesteri Hivatal Államigazgatási Eljárási Illeték Beszedési Számlája (számlaszám: ………………………………………) javára kell teljesíteni. A közlemény rovatban kérjük feltüntetni: kérelem tárgya, név/cégnév, lakcím/székhely |
|  \*\* A megfelelőt kérjük aláhúzni! |
| \*\*\* Törzskörméret: a fás szárú növény törzsének földfelszíntől számított 1 méter magasságban mért kerülete centiméterben |
| \*\*\*\* Átültetés esetén! |
| **TÁJÉKOZTATÁS ADATKEZELÉSRŐL**Tájékoztatjuk, hogy jelen dokumentumban rendelkezésünkre bocsátott személyes adatait Fadd Nagyközség Önkormányzata, mint adatkezelő, a közterületi fás szárú növények ültetéséhez/gallyazásához/csonkolásához/erőteljes metszéséhez/átültetéséhez kapcsolódó eljárás során, közhatalmi jogosítványainak végrehajtása céljából, döntése megalapozásához, és iratkezeléshez kapcsolódó jogszabályi kötelezettségeinek teljesítéséhez, a feltétlenül szükséges mértékben, és ideig kezeli. Az Ön személyes adatainak kezelése és továbbítása a az arra vonatkozó jogszabályi rendelkezéseknek megfelelően történik**.** |  |
|  |  |  |